පෙරේරා කියා සිටියේ මෙම ව්‍යවස්ථා සංශෝධනය වැළැක්වීමට හිටපු ජනාධිපති මහින්ද රාජපක්ෂ ඔහුට හිතවත් මන්ත්‍රීවරුන් හරහා අවසාන මොහොත දක්වා උත්සාහ කළ බවයි.පාර්ලිමේන්තුවේ තුනෙන් දෙකේ ඡන්දයෙන් පෙරේදා සම්මත කරගත් 19 වන ව්‍යවස්ථා සංශෝධනය මගින් ජනාධිපතිවරයාගේ මුක්තිය සීමා කර තිබෙනවා.මේ අනුව ජනාධිපතිවරයාගේ නිල කටයුත්තක් පිළිබඳ ශ්‍රේෂ්ඨාධිකරණයට මූලික අයිතිවාසිකම් නඩුවක් පැවරිය හැකියි.කෙසේ වෙතත්, ජනාධිපතිවරයා තවදුරටත් රාජ්‍ය නායකයා, විධායකයේ ප්‍රධානියා, ආණ්ඩුවේ ප්‍රධානියා, කැබිනට් මණ්ඩලයේ ප්‍රධානියා සහ සේනාධිනායකයා ලෙස කටයුතු කරනු ඇති.ඔහුගේ නිල කාලය වසර 05 දක්වා අඩුකර තිබෙනවා.පාර්ලිමේන්තුවක් පත් වී වසර හතරහමාරක් තුළ ජනාධිපතිවරයාගේ තනි කැමැත්තට එය විසුරුවා හැරිය නොහැකියි.ජනාධිපතිවරයා, අග්‍රාමාත්‍යවරයා පත් කරන්නේ පාර්ලිමේන්තුවේ වැඩි දෙනෙකුගේ විශ්වාසය දිනාගත් මන්ත්‍රීවරයා කවුරුන්ද යන්න සලකා බැලීමෙන් අනතුරුවයි.